Toe hulle daarna in Kapernaum by die huis kom, het Hy vir hulle gevra: “Waaroor het julle langs die pad geloop en praat?” Hulle het egter niks geantwoord nie, want hulle het langs die pad met mekaar gestry oor wie van hulle die belangrikste is. Jesus het gaan sit en die twaalf geroep. Hy sê toe vir hulle: “As iemand die eerste wil wees, moet hy die heel laaste en almal se dienaar wees.” Toe het Hy ŉ kindjie geneem en hom tussen hulle laat staan. Hy het sy arm om hom gesit en vir hulle gesê: “Elkeen wat so ŉ kindjie in my Naam ontvang, ontvang My; en elkeen wat My ontvang, ontvang nie net vir My nie, maar ook vir Hom wat My gestuur het.” – Markus 9:33-37
Ai, die ewige soeke na posisie en sukses. Ons almal staan gereed om erkenning vir onsself te soek en onsself by mense aan te beveel. Jesus het herhaaldelik sy lydensweg aangekondig. Die dissipels loop egter met mekaar en stry oor wie die belangrikste is.
Ons wil almal graag belangrik wees, celebrities. Ons name op die voorblaaie van die koerante, nuusmakers van die dag. Jesus is besig met ŉ aanskouingsles. Kindertjies word nader geroep. Hulle is die belangrikste in die koninkryk. Hulle is pretensieloos en vertrou onvoorwaardelik. Hulle is tevrede met wat hulle het en word nie deur wêreldse oorwegings op sleeptou geneem nie.
Dis nie maklik om laaste te wees en daarvoor te kies terwyl jy die potensiaal het om eerste te wees nie.
Basson voer aan die bewerings is bloot stories wat sy eie en die nagklub se naam in die skande wil bring.
Die stad Kaapstad het Maandag gesê meer as R100 miljoen is opsy gesit vir die opgradering van paaie in Strand in die Wes-Kaap.